366 



vnde dy monster, dy tkorme vnde dy hewsser worden zcu schoth vnde 

 vielen vmme vnde geschach gros vnde vnuorwintliche schaden an stete 

 vnde slossern. 



Item yn demselben jore wart enthewpt der gubernator yn Vngern 

 darvmme, das her den konig Ladisslaum seynen erbherren vorrothen wolde. 

 Vnde do qwam konig Ladisslaus ken Wynaw weder vnde fort ken Proghe, 

 wen dy czeit was her mit déme keysser Frederich mit seynem vetter vind. 



Item in dem jore an sinte Clementistage starb der konig Ladisslaus 

 zcu Proge vnde wart begraben off dem hawsse yn sinthe Wenczesslaen- 

 kirche zcu Proge. 



Item yn demselben jore yn der quatemper yn dem aduenth weythe 

 der Meyssnische bischoff Caspar genant Sinte Peterskirche zcu Gorlitcz, 

 prister vnde schuler. 



A. d. MCCCCLVIIi am donnerstage noch Inuocauit yst erwelth her 

 Hyntcze Yersigk zcu eynem behemische konige zcu Proge von den obirsten. 



A. d. MCCCCLIX am dynstage vor Gregory do was eyn grosser 

 wind, der do grossen schaden that. Perselbige mechthighe grosse wind 

 warff hewser vnde bewme vmme etc. 



A. d. MCCCCLVIII do ist erwelith her Yerssigk von der Cunstath 

 zcu eynem konige von Behemen zcu Proge off dem rothhawsse am donners- 

 tage noch Inuocauit. Dasselbe yor czog her kegen Merheren vnde vorbawethe 

 dy Eglehe vnde sie werethen sich XVII wochen. Vnde do slugen sie vil 

 Merheren vnde Behemen zcu tode vnde der vom Lichtensteyne tat em 

 grossen schaden. 



A. d. MCCCCLIX . Yn deme selbigen yore XIIII tage noch ostern 

 do theidingete der marggroffe Olbrecht von Brandenburg zcwischen dem 

 konige von Behemen vnde dem herczogen von Sachssen eynen frede vnde 

 bestetigethe den mit eyner freyheit, das des koniges son von Behemen 

 sulde nemen herczogs "Wilhelmis thachter von Doringen; vnde herczog 

 Frederichs son von Sachssen Albrecht genanth sulde nemen des konigis 

 tochter von Behemen. 



Item yn demselbigen iore that der keysser Frederich konig Jörgen 

 von Behemen dy lehen vnde guth vnde stheten zcu Bronnen. 



Item yn demselbigen jore haulte konig Jörgen dy gantcze Siessie, 

 gar alleyne dy von Bresslaw. 



Item dornoch yn demselbigen jore do satczten sich dy von Bresslaw 

 weder den konig Yorgen mith brande, mit morde wol eyn holb yor vnde 

 slughen, vinghen, vnde morten off beyden teilen vil lewthe vnde tothen 

 enander grossen schaden. 



Item dornoch im selben jore am montage vor Vite, do schiden sich 

 dy fünf stete vnde dy Sechssland von der stat Gorlitcz vnde nomen auch 

 off den konig Yorghen von Behemen. 



Item dornoch off Bartholomei bedochten die von Görlitz eren zu- 

 künftigen grossen schaden vnde vorterb, der sye obirganghen wer, vnde 

 noch rothe eres obirsten prelaten, des bischoffs von (Meyssen) erkanthen 

 den erbaren herren Yorghen den konig von Behemen vnde tothen em auch 

 gehorsam zcum Jawer. 



